পলিটিক্সের প্যাঁচ লড়ল বঙ্গ রাজনীতির প্রতিপক্ষেরা। আর দুপক্ষের জেদাজেদির মাঝখানে পড়ে করুণ হাল ছাত্রছাত্রীদের। কড়া সরকারি নির্দেশের জেরে, পরীক্ষা বাতিল করেও করতে পারেনি বিভিন্ন বিশ্ববিদ্যালয়। ফলে ভয়ে ভয়ে বন্‍‍ধের মধ্যেই পরীক্ষা দিতে এসেছেন অনেকে। আবার অনেকেই পারেননি আসতে।
 ব্যুরো: পলিটিক্সের প্যাঁচ লড়ল বঙ্গ রাজনীতির প্রতিপক্ষেরা। আর দুপক্ষের জেদাজেদির মাঝখানে পড়ে করুণ হাল ছাত্রছাত্রীদের। কড়া সরকারি নির্দেশের জেরে, পরীক্ষা বাতিল করেও করতে পারেনি বিভিন্ন বিশ্ববিদ্যালয়। ফলে ভয়ে ভয়ে বন্‍‍ধের মধ্যেই পরীক্ষা দিতে এসেছেন অনেকে। আবার অনেকেই পারেননি আসতে। যাদবপুর, রবীন্দ্রভারতী, কল্যানী বিশ্ববিদ্যালয় গতকাল ধর্মঘটের জন্য পরীক্ষা বদলের সিদ্ধান্ত নিয়েও শেষ মুহুর্তে পিছু হঠে। কারণ ছিল সরকারি নির্দেশিকা। বৃহষ্পতিবার নির্দিষ্ট সময়েই বিভিন্ন বিশ্ববিদ্যালয়ের পরীক্ষা শুরু হয়। কিন্তু অনেক ক্ষেত্রেই পরীক্ষার হলে পৌছাতে পারেননি ছাত্রছাত্রীরা। যেমন রবীন্দ্রভারতীর পেন্টিং কিংবা যাদবপুরের অঙ্ক বিভাগ। ফলে বাতিল হয় সেই সব পরীক্ষা।